Изгрев (район)
„Изгрев“ е един от 24-те административни района на Столична община. Той включва кварталите „Изгрев“, „Изток“ и „Дианабад“. В района има и 17 дипломатически посолства. Граници на района са булевардите „Пейо Крачолов Яворов“ на северозапад, „Цариградско шосе“ на североизток, „Доктор Г. М. Димитров“ на юг, „Симеоновско шосе“ и ул. „Стоян Михайловски“ на запад.

Към 15 юни 2023 г. в района живеят 35 363 души по настоящ адрес и 38 818 души по постоянен адрес.

Адресът на районната администрация е на ул. „Атанас Далчев“ № 12, п.к. 1113.

Население

Етнически състав 
 Преброяване на населението през 2011 г.
Численост и дял на етническите групи според преброяването на населението през 2011 г.:

Транспортни връзки 
През район „Изгрев“ преминават автобусни линии № 67, 69, 70, 88, 94, 102, 123, 280, 413, както и линия М1 на метрото. На територията на района се намират метростанции „Жолио Кюри“ и „Г.М.Димитров“.

Част от миналото е автобусна линия 200 (през 80-те години свързваща ж.к. „Червена звезда“ със Зоопарка и ж.к. „Овча купел“), както и трамвайни линии 14 и 19, заменени по-късно от 2 и 19, свързващи района с центъра и кварталите „Орландовци“ и „Павлово“. Трамвайно ухо „Червена звезда“ (сега метростанция „Г.М.Димитров“) е закрито още през 80-те. Със строежа на метрото е спряно движението на трамваите през район „Изгрев“ до ж.к. „Дървеница“ по булевардите „Драган Цанков“ и „Климент Охридски“, а след 2010 г. е спряно и движението на трамвайна линия 18 до парк Хотел Москва, като голяма част от релсите са демонтирани.

Източници

Външни препратки 
 Район „Изгрев“  на сайта на Столична община
 Таблици на населението по постоянен и настоящ адрес на grao.bg